**Általános indokolás**

A Budapest Főváros XV. kerületi Önkormányzat által alapított elismerések adományozásáról szóló 24/2012. (VI. 6.) önkormányzati rendelet módosítását aBudapest XV. kerületi Köznevelésért Oklevél adományozása feltételeinek átalakítása, valamint a Pedagógus díszoklevél rendeleti szintű szabályozása teszi indokolttá.

**Részletes indokolás**

**1. §-hoz**

A rendelet tárgyi hatályát egészíti ki.

**2. §-hoz**

Rögzíti a felhívás közzétételének időpontját és módját.

**3. §-hoz**

Meghatározza a kérelem benyújtási határidejét, valamint a kérelemhez kötelezően benyújtandó mellékleteket. Emellett rendelkezik a kérelem benyújtási határidejének elmulasztásáról, illetve a tárgyéven túli benyújtásról.

**4. §-hoz**

Meghatározza a Pedagógus díszoklevél adományozásának feltételeit, a felhívás közzétételének időpontját és módját, a kérelem benyújtásának határidejét, a díszoklevél formai és tartalmi követelményeit, a díszoklevél mellé járó pénzjutalom összegének mértékét, valamint a díszoklevél ünnepélyes keretek között történő átadásának időpontját.

**5. §-hoz**

A rendelet hatálybalépésének időpontjáról rendelkezik.